Roddy Hughes

Actor theatr, ffilm a theledu o Gymru oedd Rhodri Henry "Roddy" Hughes (19 Mehefin 1891 –22 Chwefror 1970) a ymddangosodd mewn dros 80 o ffilmiau rhwng 1932 a 1961.Roddy Hughes ar IMDb

 Cefndir 
Ganwyd Hughes ym Mhorthmadog yn fab hynaf y Parchedig Llewelyn Robert Hughes, ficer plwyf Ynyscynhaearn a Maria Elizabeth (née Sweetapple) ei wraig.Yr Archif Genedlaethol Cyfrifiad 1901, Ynyscynhaearn. RG13/5261; Ffolio: 84; Tudalen: 44 Roedd ganddo ddau frawd Y Parchedig Ganon Frederick Llewelyn Hughes, Deon Ripon a Hubert Darrell Hughes a laddwyd ym Mesopotamia yn y Rhyfel Byd Cyntaf. Ym 1898 penodwyd ei dad yn rheithor Llandudno a symudodd y teulu yno i fyw. Cafodd Rhodri Hughes ei addysgu yng Ngholeg Llanymddyfri a Phrifysgol Rhydychen.

 Gyrfa 
Wedi ymadael a'r brifysgol aeth Hughes i weithio fel athro yn Ysgol Malborough House, Hove. Ers ei blentyndod bu Hughes ymwneud â byd y theatr ac adloniant . Roedd yn aelod o Gymdeithas Drama Amatur Llandudno  a pharhaodd ei ddiddordeb trwy ei gyfnod fel myfyriwr ac fel athro. Cafodd ei gyflwyno i'r actor a rheolwr theatr Cyril Maud gan Arglwydd Mostyn a Miss Douglas Pennant. Trwy Maud cafodd cyfle i weithio fel dirprwy actor i Charles Windermere o dan yr enw llwyfan Hugh Rhodri. Fel Hugh Rhodri gafodd un rôl actio, fel y saer cloeon yn Sarah Sleeps Out, yn theatr Aldwich ym mis Medi 1916.J. P. Wearing, The London Stage 1910-1919: A Calendar of Productions, Performers, and Personnel

Tarddodd y Rhyfel Byd Cyntaf ar ei yrfa actio, ymunodd a'r Corfflu Hedfan Brenhinol (adran awyr y fyddin Brydeinig cyn ffurfio'r Awyrlu Brenhinol) ym 1916. Cafodd dadfyddiniad ar sail iechyd ym 1917 gan ei fod yn dioddef yn arw o asthma.Yr Archif Genedlaethol War Office and Air Ministry: Service Medal and Award Rolls, First World War. Silver War Badge. RG WO 329, 2958-3255; Cyf: 329 Wedi ymadael a'r fyddin ail afaelodd ar ei yrfa actio, ond gan ddefnyddio'r enw Roddy Hughes, gan fod mynychwyr y theatr yn credu bod Hugh Rhodri yn enw Almaeneg.

Wedi hynny bu'n teithio ledled gwledydd Prydain yn chwarae yn y theatrau rhanbarthol mewn dwsinau o ddramâu a chomedïau cerddorol. Ymysg y dramâu cafodd clod am ei berfformiadau ynddynt bu The Lady and the Rose "By the Silver Sea." Daily Telegraph, 8 Awst. 1922, tud. 2. The Telegraph Historical Archive adalwyd 27 Rhagfyr 2019 ym 1922; Frederica ym 1933 "Frederica." Sunday Times, 14 Medi. 1930, tud. 4. The Sunday Times Historical Archive adalwyd 27 Rhagfyr 2019 a Joy Will Come Back ym 1937 "A Play on Fanny Burney." Daily Mail, 22 Mawrth 1937, tud. 11. Daily Mail Historical Archive, 1896-2004 adalwyd 27 Rhagfyr 2019. Bu hefyd yn chware'r brif ran ym mherfformiad cyntaf drama Emlyn Williams Druid's Rest rhwng 1943 a 1944.A 'Hat Box' Comedy Daily Mail, 27 Ionawr 1944, tud. 3. Daily Mail Historical Archive, 1896-2004 adalwyd 27 Rhagfyr 2019

Ymysg ei ymddangosiadau cyntaf mewn dramâu radio bu Rhondda Roundabout gan Jack Jones ym 1939.Broadcasting Programmes Daily Telegraph, 6 Tachwedd. 1939, tud. 4. The Telegraph Historical Archive adalwyd 27 Rhagfyr 2019 Bu ei ran cyntaf ar y teledu yn y cyfnod cyn i deledu'r BBC cau lawr am gyfnod yr Ail Ryfel Byd, mewn perfformiad byw o A Bedfast Prophet gan Ronald Elwy Mitchell a David Rorie ar 17 Awst 1939.BUVF Screen Plays, A Bedfast Prophet  adalwyd 27 Rhagfyr 2019

Ymddangosiad ffilm gyntaf Hughes oedd rhan fach yn Reunion (1932), dan gyfarwyddiad Ivar Campbell.Reunion ar IMDB adalwyd 27 Rhagfyr 2019 Ei ran sylweddol cyntaf oedd yn Lest We Forget. Mae'r ffilm yn adrodd stori am Sais, Cymro, Gwyddel, ac Albanwr sy'n cael eu dal mewn twll cregyn yn ystod y Rhyfel Byd Cyntaf. Maent yn cytuno i aduno ymhen 20 mlynedd - os ydyn nhw dal yn fyw. Ei rôl fwyaf nodedig oedd yn chware rhan Mr. Fezziwig yn Scrooge (1951), addasiad o lyfr Dickens, A Christmas Carol

 Teulu 
Ym 1931 priododd Winifred Dorothy Smith merch Harry Smith YH, Wood Green, Swydd Rydychen "Marriages." Times, 9 Mehefin 1931, tud. 17. The Times Digital Archive adalwyd 27 Rhagfyr. 2019. Ni fu iddynt blant.

 Ffilmyddiaeth 

 Reunion (1932)
 Mr. Bill the Conqueror (1932)
 Lest We Forget (1934)
 The Old Curiosity Shop (1934)
 Say It With Flowers (1934)
 A Glimpse of Paradise (1934)
 Music Hall (1934)
 Kentucky Minstrels (1934)
 Honeymoon for Three (1935)
 A Real Bloke (1935)
 Men of Yesterday (1936)
 The Small Man (1936)
 Twelve Good Men (1936)
 Cheer Up (1936)
 Make-Up (1937)
 Poison Pen (1939)
 Saloon Bar (1940)
 Under Your Hat (1940)
 Quiet Wedding (1941)
 "Pimpernel" Smith (1941)
 Hard Steel (1942)
 In Which We Serve (1942)
 Here Comes the Sun (1946)
 Fame Is the Spur (1947)
 The Last Days of Dolwyn (1949)
 Poet's Pub (1949)
 The Man in the White Suit (1951)
 Scrooge (1951)
 Salute the Toff (1952)
 Hammer the Toff (1952)
 Escape Route (1952)
 The Final Test (1953)
 Alf's Baby (1953)
 The Great Game (1953)
 The Million Pound Note (1954)
 John Wesley (1954)
 See How They Run (1955)
 Not So Dusty (1956)
 Around the World in Eighty Days (1956)
 Sea Wife (1957)
 Corridors of Blood (1958)
 The Spaniard's Curse (1958)
 The House in Marsh Road (1960)

 Teledu 

 A Bedfast Prophet (BBC, 1939)
 Men of Darkness (BBC 1948) (addasiad o Les Nuits de la Colère gan Armand Salacrou (1899-1989)
 The Guardsman (BBC, 1948) gan Ferenc Molnár
 Ma’s Bit of Brass (BBC, 1948) gan Ronald Gow
 Alice’s Adventures in Wonderland and Through the Looking-Glass (BBC, 1948)gan  Herbert M. Prentice
 Poison Pen (BBC, 1949) gan Richard Llewellyn
 Trespass (BBC, 1950) gan Emlyn Williams
 Mrs Dot (BBC, 1950) gan W. Somerset Maugham
 The Title (BBC, 1950) gan Arnold Bennett
 The Morning Star (BBC, 1952) gan Emlyn Williams
 Mrs Dot (BBC, 1954) adferiad o sioe 1950
 Poison Pen (BBC, 1956) adferiad o sioe 1950
 The Dragon and the Dove: How the Hermit Abraham Fought the Devil for his Niece (BBC, 1957) gan James Bridie
 The Survivors (BBC, 1957) gan Peter Viertel ac Irwin Shaw
 She Too Was Young (BBC, 1958) gan Laurier Lister a Hilda Vaughan
 Trespass (BBC, 1958) adferiad o sioe 1950
 The Bachelor Brothers (BBC, 1960) gan Eynon Evans

 Cyfeiriadau 

Categori:Genedigaethau 1891
Categori:Marwolaethau 1970
Categori:Actorion ffilm o Gymru
Categori:Actorion teledu o Gymru
Categori:Actorion theatr o Gymru
Categori:Actorion radio o Gymru
Categori:Prosiect WiciLlên